Kam na Orave

9. Pucovský koštovník 2026 Pucov - detský folklórny festival
2026-09-05 00:00 - 2026-09-06 23:59 (Europe/Bratislava)
9. Pucovský koštovník 2026 Pucov – detský folklórny festival
Dátum:5.-6.9.2026
Chcete okoštovať nielen z prejavov ľudovej kultúry, ale načrieť aj do tajov spracovania textilu? Tak toto bude stáť ta to! Detská konferencia o tradičnom textile s dvomi z troch slovenských modro tlačiarov, výstava svadobných šiat absolventiek ŠUP v Ružomberku, zážitky z tvorby na remeselných stanovištiach a detský folklórny festival s jedinečnými detskými hosťami ako Bobáňovci Terchová, Roháčik zo Zuberca, Goral zo Suchej Hory, Podpoľanček z Detvy a hosťami programu – súborom Ziemia Beskidska z Wilkowic, Frankovčan z Malej Frankovej a Partizán z Banskej Bystrice.
NA TOTO SA NEDÁ NEPRÍSŤ!
Bez vstupného.
Podujatie z verejných zdrojov podporil Fond na podporu umenia.

Hasičská súťaž
2026-09-05 12:00 - 17:00 | Medzibrodie nad Oravou
Hasičská súťaž v obci Medzibrodie nad Oravou. Súťažiť sa bude v kategóriách Plameň, Dorast, Ženy a Muži.

Zázrifskie mechi Zázrivá
2026-09-05 14:00 - 22:00
Zázrivá 5. ROČNÍK PODUJATIA ZÁZRIFSKIE MECHI JE TU! Milí Zázrivčania a priatelia ľudovej muziky, srdečne vás pozývame na jubilejný 5. ročník obľúbeného stretnutia harmonikárov a heligonkárov Zázrifskie mechi!Príďte si spríjemniť septembrové popoludnie, potešiť uši aj srdce rezkou muzikou a stráviť skvelý čas v kruhu našej komunity. Kde: Kultúrny dom Zázrivá Kedy: Sobota, 05.09.2026 o 14:00 hod.Organizátori Bratia Macekovci a Ján Karcol v spolupráci s Obcou Zázrivá sa už teraz tešia na vašu účasť! Vezmite rodinu, susedov a dobrú náladu. Vidíme sa v KD! Miesto konania

Monster Truck Show
2026-09-05 19:00 - 2026-09-06 20:30 | Trstená – Prístav, Parkovisko Autokino Orava
Adrenalínová Monster Truck Show v podaní kaskadérov Staubert Family. Čaká vás 90 minút napínavej akcie plnej kaskadérskych kúskov.

Oldies Party Rádia Vlna
2026-09-05 21:00 - 22:30 | Dom kultúry Rotunda, Nižná
Tanečná Oldies party pod záštitou Rádia Vlna. O hudobnú produkciu sa postarajú DJ Peter Hurajt a Milan Švíkruha. Predpredaj vstupeniek prebieha v Hoteli Arman.

Turistický prechod z Oravíc do Brezovice
2026-09-06 09:45 - 16:00
Brezovica Miesto konania

Deň farnosti a rodiny
2026-09-06 11:00 | Námestovo
Farské podujatie v Námestove, ktoré začína svätou omšou na amfiteátri. Program zahŕňa chutný guláš, občerstvenie, skákacie hrady, zábavné hry pre deti aj dospelých a hudbu.

Hrnčiarska slávnosť
2026-09-06 13:00 - 18:00 | Námestie M.R. Štefánika, Trstená
Tradičné podujatie spojené s remeselným jarmokom, tvorivými dielňami, šermiarskym vystúpením a podivuhodnými hrami. Súčasťou programu sú hudobné vystúpenia skupín Valar, Strigôň a Varkocs.

Kubínske akordy Mestské kultúrne stredisko Dolný Kubín
2026-09-06 17:00 - 20:00
Mestské kultúrne stredisko Dolný Kubín MsKSPríďte, bude to stáť za to! 49. KUBÍNSKE AKORDY Čaká vás skvelý hudobný program, súťažiaci speváci, kapela Fresh Band a hosť večera DUO TREND. Celým podujatím vás bude sprevádzať moderátor Erik Vrábel Nedeľa 6. 9. 2026 o 17:00 hod. Miesto konania

Slanický ostrov divadla 2026 - Ticho Námestovo
2026-09-10 19:00 - 2026-09-13 20:00
10. – 13. septembra 2026 je témou VII. ročníka TICHO. Festival prinesie rôzne formy umenia v zaujímavom a hodnotnom programe.
Teatr BARAKAH – Requiem dla snow
10. 09. 2026 | Štvrtok | 19:00 | sála Domu kultúry v Námestove
Surová, fyzická a vizuálne hypnotická správa o našich každodenných hladoch. Čo vás skutočne napĺňa a čím kŕmite svoju samotu?
Krakovský Teatr BARAKAH prináša multižánrovú inscenáciu inšpirovanú kultovým filmom Darrena Aronofského a románom Heroín Tomasza Piątka. Cez intenzívnu pohybovú choreografiu, živú hudbu a sugestívny videoart strháva pozlátku z modernej post-popkultúry a hľadá korene ľudskej závislosti a samoty. Príďte zažiť divadlo, ktoré sa vrýva pod kožu. Inscenácia bola nominovaná do finále prestížnej poľskej súťaže nezávislého divadla The Best OFF (2026) a zožala úspech na festivale Boská komédia.
Trvanie: 125 minút (bez prestávky)
Jazyk: poľský jazyk + slovenské titulky
Veková prístupnosť: 18+
Upozornenie: Predstavenie obsahuje scény, ktoré otvárajú tému závislostí v jej najsurovejšej podobe.Workshop: Ženy v SNP – Erika Mészárosová
11. 09. 2026 | Piatok | Gymnázium Antona Bernoláka Námestovo
Organizovaný program pre študentov
Slovenské národné divadlo – Etudy
11. 09. 2026 | Piatok | 19:00 | sála Domu kultúry v Námestove
Séria scénických miniatúr v podaní Činohry SND prináša hlbokú sondu do intímneho sveta staršieho manželského páru a ich dospelého autistického syna Adama. Autori Peter Mazalán a Lucia Mihálová otvárajú pálčivé otázky o zlyhávaní sociálneho systému a neistej budúcnosti, no zároveň dávajú divákovi vzácnu šancu vstúpiť do zdanlivo uzavretej mysle plnej nečakaného humoru a nespútanej fantázie. Silný ľudský motív prepája výrazné vizuálne gesto so živou klasickou hudbou klaviristu Petra Pažického.
Autori: Peter Mazalán, Lucia Mihálová
Réžia a scéna: Peter Mazalán
Účinkujú: Jana Oľhová, František Kovár, Juraj Loj, Peter Pažický (ako hosť)
Trvanie: 70 minút (bez prestávky)
Jazyk: slovenský
Veková prístupnosť: 15+
Vstupné: 26 €
Divadlo bez masky – Threeema
11. 09. 2026 | Piatok | 21:30 | Mestská knižnica v Námestove
Mrazivá politická satira o fiktívnom stretnutí nie tak celkom fiktívnych osôb zo zákulisia našej moci.
Inscenácia odkrýva ticho konšpiračných bytov, šifrovaných aplikácií a tajných dohôd, ktoré v zákulisí potichu ohýbajú spravodlivosť. Predstavte si, že si vo svojom bezpečnom útočisku riešite bežnú agendu: ako vyhrať miliónový súdny spor, sfalšovať podpisy na založenie strany alebo poslať inštrukcie premiérovi. Zrazu sa však ukáže, že v byte nie ste sami. Neznámy hosť o vás vie príliš veľa a začína sa absurdný deň, v ktorom sa mieša krutá realita s fikciou. Hra z pera scenáristu M.K. v réžii Jána Luterána využíva pasáže z reálne zverejnenej komunikácie zo zákulisia slovenskej politiky. Vynikajúce herecké duo Richard Stanke a Peter Ondrejička rozohráva ostrú a politicky nekorektnú hru o moci, ktorej nikdy nie je dosť.
Scenár: M.K. (námet a dramaturgia: Martin Krč)
Réžia: Ján Luterán
Účinkujú: Richard Stanke, Peter Ondrejička
Jazyk: slovenský
Veková prístupnosť: 18+
Upozornenie: V inscenácii zaznievajú vulgarizmy. Veľa vulgarizmov.
Vstupné: 16 €
poSODenie
11. 09. 2026 | Piatok | 22:30 | Furmanka
Divadlo vo vás ešte doznieva, ale hlava je plná dojmov? Presne na to máme naše festivalové poSODenie. Pozývame všetkých návštevníkov na neoficiálny summit na barových stoličkách v našom afterparty podniku. Príďte s nami prebrať všetko, čo ste doteraz videli a zažili, stretnúť známe aj nové tváre a preklopiť festivalový deň do noci. Vidíme sa tam.
Bezplatný vstup
Príchod Godota – Tryzna
12. 09. 2026 | Sobota | 16:30 — 18:00 | Slanický ostrov umenia
Performatívna rozlúčka na pomedzí katarzného rituálu, hľadania rodinných pút a ticha, ktoré spája. Autorská inscenácia režiséra Michala Beleja sprevádza publikum poslednou cestou zosnulého. Tri moderné plačky vtiahnu divákov do úlohy smútočného zástupu a otvoria hlbokú reflexiu o tom, ako prežívame stratu blízkeho. Uvedenie diela v tichom prostredí Slanického ostrova umenia – nad zatopenými obcami Oravy – dodáva celému rituálu silný, priam mystický rozmer. V priestore odrezanom od pevniny sme vyzvaní odložiť smartfóny a spoločne prežiť katarznú silu prítomného okamihu.
Text a réžia: Michal Belej
Dramaturgia: Marek Godovič
Pohybová réžia: Michal Heriban
Kostýmy: Andrea Pojezdálová
Účinkujú: Renáta Bubniaková Ptačin, Adriana Moravčíková, Heidi Šinková, Radoslav Konečný
Trvanie: 60 minút
Jazyk: slovenský
Veková prístupnosť: 15+
Upozornenie: Počas predstavenia vás prosíme o úplné vypnutie a nepoužívanie mobilných telefónov.
Vstupné: 16 €
Debata so Zuzanou Čaputovou
12. 09. 2026 | Sobota | 19:00 — 20:30 | sála Domu kultúry v Námestove
Výnimočný sobotný večer spája silné myšlienky a nekompromisnú energiu do jedného programového celku. Pozývame vás na exkluzívnu živú debatu s bývalou prezidentkou SR Zuzanou Čaputovou o hodnotách, slobode a našom mieste v Európe. Diskusia, ktorú moderuje Martin Staňo, bude obohatená o odborné prekvapenia a ďalších zaujímavých hostí. Hneď po jej skončení program plynule pokračuje koncertom kapely Zlokot – vstup na obe časti je súčasťou jednej spoločnej vstupenky.
Sobota však bude patriť Európe už od obeda. Počas dňa nájdete pred domom kultúry stánky európskych inštitúcií (Erasmus, Eures a i.) – deň, počas ktorého si spoločne potvrdíme, že Slovensko je Európa.
Hlavný hosť: Zuzana Čaputová
Moderuje: Martin Staňo
Nasleduje: Koncert Zlokot
Debata, koncert a celá sobotná programová štruktúra festivalu vznikli pod záštitou Zastúpenia Európskej komisie v SR.
Vstupné: 15 €
Zlokot
12. 09. 2026 | Sobota | 21:00 | pred Domom kultúry v Námestove
Koncert kapely Zlokot
Vstup v rámci spoločnej vstupenky s Debatou so Zuzanou Čaputovou.
Adam Dragun – Alex
12. 09. 2026 | Sobota | 22:22 | sála Domu kultúry v Námestove
Alex je intímny dokument aj sebaironická performancia na hrane fikcie a mystifikácie. Východiskom diela bola nečakaná SMS komunikácia performera Adama Draguna s dramaturgom, vystupujúcim pod menom Alex. Z bežných situácií a digitálneho archívu vzniká koláž správ, videí, livecinema a živej akcie. Sledujeme vznik inscenácie, ktorá sa možno odohráva práve tu a teraz. Celý proces navyše narúša prítomnosť 10-ročnej herečky Anny, ktorá vnáša znepokojivé napätie medzi detskú túžbu po hraní a vyhorenie dospelých.
Réžia: Adam Dragun
Účinkujú: Adam Dragun, Anna Tóthová, Mário Drgoňa, Eva Gabrižová
Inscenačný tím: Klára Dolník (koncept, scéna, dramaturgia), Roman Poliak, Mário Drgoňa (dramaturgia), Eva Gabrižová (video, live-cam), Oliver Dragun (hudba), Ondrej Mankovecký, Lukáš Klíma (svetlo a projekcia), Ivo Dobrovodský, Barbora Maximová (produkcia)
Jazyk: slovenský
Veková prístupnosť: 15+
Vstupné: 16 €
uKÔŇčovacia párty:silent disco – Priëm
12.⁠ ⁠09. 2026 | Sobota | 00:00 – ? | Furmanka
Festivalový maratón ešte nekončíme, ale už je tu čas na afterparty. Pozývame všetkých verných divákov, umelcov a priateľov na našu oficiálnu „ukônčovaciu párty“ na terasu Furmanky. Tentokrát to odpálime v úplne novom formáte – čaká nás jedinečná silent disco party. Do slúchadiel vám svoj set namieša Priëm.
„Uprostred elektronickej púšte sa ozývajú jemné hlasy. Rozprávajú príbehy o láske a tajomstve, hovoria veci, o ktorých ste nikdy nepočuli. Bez potreby porozumenia prichádzate, tancujete, potíte sa a plačete. Neexistuje lepšie miesto, kde by mali zvukové vlny projektu Priëm zaznieť po prvýkrát, než Orava. Neexistuje lepší poslucháč, než ste vy.”
Príďte zo seba vytancovať všetky nahromadené dojmy, prehodiť pár slov s tými, ktorých ste počas festivalu nestihli, a užiť si záverečnú noc tak, ako sa patrí. Slúchadlá nasadiť, ticho zapnúť, vidíme sa tam. Na párty je bezplatný vstup. Za slúchadlá vyberáme vratný depozit 20€ v hotovosti.
DJ: Priëm
Žáner: Silent Disco / Live elektronický set
Vstup: bezplatný, nutnosť registrácie
Depozit za slúchadlá: 20 € (vratná záloha výhradne v hotovosti)
Buď láska brunch
13. 09. 2026 | Nedeľa | 12:00 — 15:00 | Hviezdoslavovo námestie
Spojte jedinečný gastro zážitok s prejavom spolupatričnosti. V nedeľu doma nevarte. Pozývame vás na Hviezdoslavovo námestie na náš tradičný festivalový brunch.
Tento rok bude opäť niesť silný komunitný rozmer. V minulosti sme sa cez jedlo dostali bližšie k príbehom našich spoluobčanov z Ukrajiny, tiež bližšie k pochopeniu seniorov. Tentokrát sa spojíme s členmi organizačného tímu a zdravotne znevýhodnenými ľuďmi zo združenia Úsmev prosím! z Dolného Kubína, ktoré pomáha zdravotne znevýhodneným deťom a mládeži s rôznymi špecifickými potrebami, ako sú ADHD, autizmus, Downov syndróm, NKS, detská mozgová obrna, psychické ťažkosti, Prader-Williho syndróm, Seckelov syndróm, poruchy sluchu, zraku a ďalšie.
Ochutnať môžete chutné jedlo pripravené našimi zdravotne znevýhodnenými kamarátmi, ktoré vám v spolupráci s Dobre chutne Bistro & Catering naservírujeme na úrovni špičkovej luxusnej reštaurácie.
Príďte sa nielen skvele a dobre naobedovať, ale najmä podporiť dobrú vec, zažiť skvelú atmosféru a precítiť skutočnú ľudskosť. Tešíme sa na vás!
Bezplatný vstup
Festivalové dizajn:NO
13. 09. 2026 | Nedeľa | 12:00 — 17:00 | Dom kultúry v Námestove
Počas festivalovej nedele opäť prinesieme dizajn market, na ktorom sa predstaví výber toho najlepšieho, čo na Orave vzniká. Kurátorský výber značiek a predajcov od Art3um. Môžete sa tešiť aj na sprievodný program, príjemnú atmosféru, chutné jedlo a nápoje vo festivalovom stánku. Open call pre predajcov bude otvorený v termíne od 10. do 23. augusta 2026. Pridať sa môže každý, ktorého tvorba je prepojená s Oravou, či už pôvodom, alebo aktuálnym pôsobením. Všetky informácie nájdete na stránke alebo na sociálnych sieťach.
Instagram
Bezplatný vstup
Divadlo na hojdačke – O svete na internete (+ workshop)
13. 09. 2026 | Nedeľa | 15:00 — 17:00 | Mestská knižnica v Námestove
Internet je ako džungľa plná zázrakov, ale aj pascí a otáznikov. Čo sa môže stať, keď AI vyšle robota do nášho sveta?
Veselá autorská bábková inscenácia s pesničkami sa zaoberá témou bezpečnosti detí v online priestore. Hlavný hrdina, robot R0B0, prichádza z digitálneho sveta medzi ľudí. Stretáva kamaráta Riša, s ktorým zažíva situácie, akým denne čelíme na internete – od straty súkromia a cookies až po podvodné maily či internetových agresorov. Predstavenie hravou formou učí deti kybernetickej bezpečnosti a bolo zaradené Ministerstvom školstva SR do Katalógu inovácií vo vzdelávaní.
Súčasťou podujatia je aj nadväzujúci workshop „O svete na internete“, ktorý bude prebiehať v rovnakom priestore hneď po skončení predstavenia a je zahrnutý v cene vstupenky.
Scenár a réžia: Matej Feldbauer (koncept a dramaturgia: Michal Legíň)
Účinkujú: Lívia Klačanská, Matej Vajda
Hrá: Divadlo Na Hojdačke (Žilina)
Jazyk: slovenský
Veková prístupnosť: vhodné pre 1. stupeň základnej školy (ideálne od 6 rokov)
Trvanie: 45 minút predstavenie + nadväzujúci workshop
Vstupné: 8 €
Divadlo dNO – Judenrein
13. 09. 2026 | Nedeľa | 17:00 | Hviezdoslavovo námestie (pri soche P. O. Hviezdoslava)
Odvážil by si sa vo svojom dome ukrývať tehotnú Židovku v meste ovládanom nacistami? Bol by si schopný vyzradiť zúboženú rodinu ukrývajúcu sa v lese? Odolal by si tlaku pridať sa ku gardistom? Námestovo, 1942.
Judenrein je autorská site-specific inscenácia, ktorá prináša skutočné príbehy ľudí z Námestova a okolia počas druhej svetovej vojny. Približne dvojhodinová inscenovaná pešia cesta (cca 2 km) vedie z Hviezdoslavovho námestia cez ulice mesta a okolie Oravskej priehrady až na židovský cintorín. Projekt prepája dokumentárne svedectvá, divadlo a živú hudbu. Prináša príbehy hrdinov, zradcov aj mlčiacej väčšiny a kladie otázku, ako by sme sa v ich situácii zachovali my.
Réžia: Lukáš Kubík
Námet: autorský kolektív Divadla dNO
Lukáš Kubík, Daniela Kubíková, Ivana Kurčinová, Dorota Volfová
Kostýmy: Barbora Erniholdová, Kristína Babečková
Hudba:
Jozef Basár – akordeón
Martin Namislovský – trombón
Ivan Stolárik – tuba
Anna Očkaják – husle
Skarlet Marlengová – husle
Tomáš Balák – zvukový dizajn
Účinkujú:
Erik Vrábeľ, Mária Babík Ferancová, Filip Brišák, Nikola Ištvánová, Jozef Miklušičák, Roman Večerek, Daniela Kubíková, Jozef Fuzia, Roman Špilák, Andrej Karas, Jozef Trnovec, Ján Masničák
Mário Gregorec, Zuzana Babjaková, Vlado Zboroň, Miroslava Kupčuláková, Janka Janičáková, Ivana Karasová, Zuzana Kolenčíková a Hardy
Miesto stretnutia: Hviezdoslavovo námestie (pri soche P. O. Hviezdoslava)
Trvanie: 120 minút (bez prestávky)
Jazyk: slovenský
Veková prístupnosť: 15+
Dôležité upozornenia pre návštevníkov:
Podujatie má formu približne 2 km dlhej prechádzky v exteriéri a koná sa za každého počasia. Odporúčame pevnú obuv a pri daždi nepremokavé oblečenie alebo pršiplášť. Dáždniky môžu obmedzovať výhľad.
Vstupné: 20 €

Premietanie filmu V žiare tieňov
2026-09-12 19:00 - 23:00
Výnimočný dokumentárny film V žiare tieňov – o súčasnej slovenskej metalovej scéne. Režisér Jakub Varinský – Underfilm a producent Peter Javorský prinášajú autentický pohľad do sveta slovenského undergroundu. Brilantná sociologická sonda odhaľuje príbehy ľudí, vášeň, súdržnosť a energiu nezameniteľnej metalovej komunity.
Po premietaní sa bude konať diskusia s tvorcami filmu, ktorí ochotne zodpovedia o zákulisí natáčania a na vaše otázky.
Stretneme sa v sobotu 12.9.2026 v KC Ilúzia v Dolnom Kubíne.
Vstupné dobrovoľné
https://www.facebook.com/events/1034868419429965?active_tab=about

Festivalové dizajn:NO
2026-09-13 12:00 - 17:00 | Hviezdoslavovo námestie pred DKNO, Námestovo
Podujatie v rámci Slanického ostrova divadla zamerané na prezentáciu dizajnu. Koná sa na Hviezdoslavovom námestí pred Domom kultúry v Námestove.

Nositelia tradícií Mestské kultúrne stredisko Dolný Kubín
2026-09-13 13:00 - 17:00
Mestské kultúrne stredisko Dolný Kubín Miesto konania

3. ročník rodinnej bicyklovačky okolo Oravskej priehrady
2026-09-13 13:30 | Prístav č. 1 – parkovisko pri Hoteli Prístav, Trstená
Tretí ročník cyklistického podujatia okolo Oravskej priehrady. Na výber je rodinná trasa (18 km) bez registrácie alebo veľký okruh (52 km) s povinnou registráciou. Súčasťou programu sú aj aktivity pre deti, stánok zdravia a občerstvenie.

Svätá omša na Javorovom vrchu
2026-09-13 15:00 - 17:00 | Javorový vrch
Pozvánka na svätú omšu v prírode na Javorovom vrchu. Výstup na vrchol je individuálny a samotná omša sa začína pri prístrešku o 15:00 hod.

Klasika v kostolíku: František Beer – organový koncert
2026-09-13 17:00 | Kostol Najsvätejšej Trojice, Horná Lehota
Organový koncert Františka Beera v rámci festivalu klasickej hudby v Hornej Lehote.

Workshop maľovania s PonitArt
2026-09-14 09:00 - 12:00 | Bistro Marina, Námestovo
Kreatívny workshop maľovania pod vedením Moniky Tarajovej. Podujatie sa koná v priestoroch Bistro Marina v Námestove.
